२०७२ साल वैशाख १२ गते गएको भूकम्पले मुलुकको चिनारी बनेर खडा भएका विश्व सम्पदा सूचीका ऐतिहासिक धरोहरहरू ध्वस्त भयो । यसले व्यापक चिन्ता उत्पन्न गराएको छ । तर, के ती सम्पदाहरू यसपटक मात्र ध्वसत भएका हुन् त ? पक्कै हैन । नेपालमा ७६२ वर्षयता नेपालमा थुप्रैपटक विनाशकारी भूकम्प गएको छ र व्यापक जनधनको क्षति भएको छ । फरक के मात्र हो भने पुस्ता अन्तरले त्यसलाई ओझेलमा पार्दछ । त्यस्तै १२ गतेको भूकम्पले यसअघिका विनाशकारी भूकम्पहरूलाई छायाँमा पार्याे । झण्डै ९ हजार जनाको ज्यान लियो भने ५ खर्बभन्दा बढीको भौतिक क्षति भयो । त्यस्तै समग्र क्षतिको आँकलन गर्दा १० अर्ब नाघ्ने अनुमान छ ।
